สวัสดีครับผมอายุ29ปี มีอาการเวียนหัวบ่อย แน่นหน้าอก มีแน่นท้องนิดหน่อย แล้วเหมือนจะเป็นลม นั่งอยู่เฉยๆก็มีอาการเวียนหัว เป็นมาประมาณ1อาทิตย์ ไปหาตรวจคลื่นหัวใจปกติ ให้ยาลดกรดในกระเพาะมาทาน ก็ยังมีการเหมือนเดิม ก่อนหน้านั้นผมกินไก่ แล้วเศษกระดูกอ่อนมันติดคอ แต่ไม่เจ็บ แค่มีความรู้สึกเวลากินน้ำว่ามันยังติดอยู่ มันมีส่วนเกี่ยวกับอาการตอนนี้หรือป่าวครับ
สวัสดีครับ อาการโคลงเคลงศีรษะหรือมึนศีรษะมักเกิดจากการระบบประสาทชั้นในของหูถูกรบกวนเนื่องจากเส้นประสาทส่วนนี้ควบคุมการรักษาสมดุลและรับรู้การหมุนของร่างกายโดยตรงอนึ่งสาเหตุของอาการเวียนศีรษะจึงอาจเกิดจากหลายสาเหตุอาทิเช่น1.โรคในระบบของหูชั้นในเช่นมีตะกอนกระทบประสาทหูโรคน้ำในหูไม่เท่ากันหรือมีการอักเสบในหูชั้นใน2.การไหลเวียนของเลือดผิดปกติเช่นความดันโลหิตต่ำโรคหัวใจเต้นผิดจังหวะ3.โรคทางระบบประสาทเช่นการบาดเจ็บบริเวณศีรษะก้อนเนื้องอกในสมองโรคลมชัก4.สาเหตุอื่นๆเช่นโลหิตจางน้ำตาลในเลือดต่ำเบื้องต้น หากแพทย์ตรวจแล้ว ไม่พบหัวใจผิดปกติ ก็เป็นเรื่องดีครับ กระนั้นหากยังมีอาการเหล่านี้ไม่หาย หรือรบกวนการทำงาน ก็ควรปรึกษาแพทย์ผู้รักษาเพิ่มเติมครับว่าสามารถตรวจอะไรเพิ่มเติม (เช่น CT scan หรือ MRI) เพื่อตรวจหาสาเหตุอื่นได้หรือไม่จะเป็นการดีที่สุดครับ